ราคาทองคำปิดวานนี้ร่วงกว่า 7 ดอลล์
สัญญาทองคำตลาดนิวยอร์กปิดร่วงลงเมื่อคืนนี้ (30 มิ.ย.) เพราะได้รับแรงกดดันจากการแข็งค่าของสกุลเงินดอลลาร์เมื่อเทียบกับยูโร อันเป็นผลมาจากความวิตกกังวลเกี่ยวกับปัญหาหนี้กรีซ 
1 ก.ค. 2558

สำนักข่าวอินโฟเควสท์รายงาน สัญญาทองคำตลาด COMEX (Commodity Exchange) ส่งมอบเดือนส.ค.ร่วงลง 7.2 ดอลลาร์ หรือ 0.61% ปิดวานนี้ (30 มิ.ย.) ที่ระดับ 1,171.80 ดอลลาร์/ออนซ์, สัญญาโลหะเงินส่งมอบเดือนก.ย.ลดลง 11.4 เซนต์ ปิดที่ 15.581 ดอลลาร์/ออนซ์, สัญญาพลาตินัมส่งมอบเดือนต.ค.ร่วงลง 2.8 ดอลลาร์ ปิดที่ 1,079.50 ดอลลาร์/ออนซ์ และสัญญาพัลลาเดียมส่งมอบเดือนก.ย.เพิ่มขึ้น 6.20 ดอลลาร์ ปิดที่ 672.65 ดอลลาร์/ออนซ์
สัญญาทองคำได้รับแรงกดดันจากการแข็งค่าของสกุลเงินดอลลาร์เมื่อเทียบยูโร โดยดัชนีดอลลาร์ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลักๆ 6 สกุลในตะกร้าเงินนั้น เพิ่มขึ้น 0.51% แตะที่ 95.47 ซึ่งการแข็งค่าของดอลลาร์จะทำให้สัญญาทองคำซึ่งซื้อขายในรูปสกุลเงินดอลลาร์นั้น มีราคาแพงขึ้นและไม่น่าดึงดูดใจสำหรับนักลงทุนที่ถือครองสกุลเงินอื่นๆ
ทั้งนี้ ยูโรอ่อนค่าลงเมื่อเทียบกับดอลลาร์ เนื่องจากความวิตกกังวลที่ว่ากรีซอาจจะผิดนัดชำระหนี้กองทุนการเงินระหว่างประเทศ (IMF) โดยหลังจากที่ตลาดทองคำปิดทำการแล้ว IMF ยืนยันว่า